CELEX: 32005L0009
Language: sl
Date: 2005-01-28 00:00:00
Title: Direktiva Komisije 2005/9/ES z dne 28. januarja 2005 o spremembi Direktive Sveta 76/768/EGS o kozmetičnih proizvodih z namenom prilagoditve Priloge VII tehničnemu napredkuBesedilo velja za EGP.

29.1.2005   
            
            
               SL
            
            
               Uradni list Evropske unije
            
            
               L 27/46
            
         DIREKTIVA KOMISIJE 2005/9/ES
   z dne 28. januarja 2005
   o spremembi Direktive Sveta 76/768/EGS o kozmetičnih proizvodih z namenom prilagoditve Priloge VII tehničnemu napredku
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2) Direktive,
   po posvetovanju z Znanstvenim odborom za kozmetične in neživilske proizvode, namenjene potrošnikom,
   ob upoštevanju naslednjega:
   
               (1)
            
            
               Del 1 Priloge VII k Direktivi 76/768/EGS določa seznam UV-filtrov, ki jih smejo vsebovati kozmetični proizvodi.
            
         
               (2)
            
            
               Znanstveni odbor za kozmetične in neživilske proizvode, namenjene potrošnikom, meni, da je uporaba benzojeve kisline, 2-[4-(dietilamino)-2-hidroksibenzoil]- heksilestra do 10 % v zaščitnih izdelkih za sončenje, samostojno ali v kombinaciji z drugimi UV-absorberji, varna. Zaradi tega je treba benzojevo kislino, 2-[4-(dietilamino)-2-hidroksibenzoil]- heksilester vključiti v Del 1 Priloge VII k Direktivi 76/768/EGS pod referenčno številko 28.
            
         
               (3)
            
            
               Direktivo 76/768/EGS je zato treba ustrezno spremeniti.
            
         
               (4)
            
            
               Ukrepi, predvideni s to direktivo, so v skladu z mnenjem Stalnega odbora za kozmetične izdelke –
            
         SPREJELA NASLEDNJO DIREKTIVO:
   Člen 1
   Priloga VII k Direktivi 76/768/EGS se spremeni v skladu s Prilogo k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje do 28. julija 2005. Komisiji nemudoma sporočijo besedila navedenih predpisov in korelacijsko tabelo med navedenimi predpisi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice posredujejo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 28. januarja 2005
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 262, 27.9.1976, str. 169. Direktiva, kakor je bila nazadnje spremenjena z Direktivo 2004/93/ES (UL L 300, 25.9.2004, str. 13).
   PRILOGA
   V Del 1 Priloge VII k Direktivi št. 76/768/EGS se doda naslednja referenčna številka 28:
   
      
                  Referenčna št.
               
               
                  Snovi
               
               
                  Najvišja dovoljena koncentracija
               
               
                  Druge omejitve in zahteve
               
               
                  Pogoji uporabe in opozorila, ki morajo biti natisnjena na etiketi
               
            
                  a
               
               
                  b
               
               
                  c
               
               
                  d
               
               
                  e
               
            
                  „28
               
               
                  2-[-4-(dietilamino)-2-hidroksibenzoil]- heksilester benzojske kisline
                  (INCI ime: Diethylamino Hydroxybenzoyl Hexyl Benzoate;
                  CAS št. 302776-68-7)
               
               
                  10 % zaščitnih izdelkih za sončenje“